Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 15:1-39
15 E lyo abaFarise na bakalemba baishile kuli Yesu ukufuma ku Yerusalemu,+ abati:2 “Mulandu nshi abasambi bobe bashikonkela intambi sha ba kale? Pantu tabasamba* ku minwe pa kulya.”+3 Na o abaswike ati: “Mulandu nshi na imwe mushikonkela amafunde ya kwa Lesa pa mulandu wa ntambi shenu?+4 Pantu, Lesa atile, ‘Ulecindika wiso na noko,’+ kabili, ‘Uwatuka wishi nelyo nyina afwile ukufwa.’+5 Lelo imwe mutila, ‘Onse uwaeba wishi nelyo nyina ati: “Fyonse ifyo nakwata ifyo ningamwafwilishako, nalifipeela kale kuli Lesa,”6 ninshi tafwile ukucindika wishi nakalya.’+ E ico namulenga icebo ca kwa Lesa ukuba ica fye pa mulandu wa ntambi shenu.+7 Mwe ba bumbimunda mwe,+ Esaya+ aliseseme bwino pali imwe, ilyo atile,8 ‘Aba bantu bancindika fye pa tunwa twabo, lelo imitima yabo yalitaluka kuli ine.+9 Kwa fye ukupepa uko bampepa, pantu ifisambilisho basambilisha mafunde ya bantu.’”+10 E ico aitile ibumba ukuti lipalame kuli ena no kubeba ati: “Kutikeni no kwiluka ici:+11 Ifyo umuntu alya te fimukowesha; lelo ififuma mu kanwa e fikowesha umuntu.”+12 Awe abasambi baishile kuli ena abati: “Bushe namwishiba ukuti abaFarise bacikalipa pa kuumfwa ifyo mwacisosa?”+13 Na o ayaswike ati: “Icilimwa conse ico Tata wa mu muulu ashabyele bakacinukula.+14 Balekeni babe. Ni ntungulushi impofu. E ico impofu nga iletungulula impofu inankwe, shonse shibili shikawila mu cilindi.”+15 Na o Petro atile kuli ena: “Tulondolweleni icilangililo ici.”+16 Na o alandile ati: “Bushe na imwe mucili tamulailuka?+17 Bushe tamwishibe ukuti fyonse ifyo umuntu alya fipita mu mala fyaya na mu cimbusu?18 Lelo, ififuma mu kanwa fifuma mu mutima, kabili ifi e fikowesha umuntu.+19 Pantu mu mutima e mufuma amatontonkanyo ayabipa,+ ukwipaya, ubucende, ubulalelale, ukwiba, ubunte bwa bufi, ne miponto.+20 Ifi e fikowesha umuntu; lelo ukulya ukwabula ukusamba ku minwe takukowesha umuntu.”+21 Ilyo afumine kulya, Yesu nomba aile ku fitungu fya ku Turi na Sidone.+22 Kabili, moneni! umwanakashi umwina Foinike*+ uwa muli filya fitungu alishile, alabilikisha ati: “Mbeleleni uluse,+ mwe Shikulu, Mwana Davidi. Umwana wandi umwanakashi naikatwa icibi ku cibanda.”23 Lelo ena tamwaswike nangu cimo. Awe abasambi bakwe balishile, balamulomba abati: “Mwebeni aleya; pantu ekalile fye ukulabilikisha kuli ifwe.”24 Na o ayaswike ati: “Nshatuminwe ku bantu bambi, kano ku mpaanga ishaluba isha mu ng’anda ya kwa Israele.”+25 Ilyo umwanakashi aishile, atendeke ukupapaata kuli ena ati: “Mwe Shikulu, njafweni!”+26 Na o atile: “Tacawama ukubuula umukate wa bana no kupoosela utubwa.”27 Na o atile: “Ca cine ico, mwe Shikulu; lelo no tubwa twine tulalyako ubufungau ubupona kwi tebulo lya bashikulu ba tuko.”+28 E lyo Yesu amwaswike ati: “We mwanakashi, icitetekelo cobe cikalamba; nacibe ifyo fine we mwine ulefwaya.” Kabili umwana wakwe alipolele ukutula lilya line.+29 Ilyo Yesu afumine kulya, aile mupepi na kuli bemba wa Galili.+ Kabili ilyo aninine ulupili,+ aikele palya.30 E lyo amabumba ayakalamba yaishile kuli ena, nabasenda na bantu abalemana, bamakunkutu, impofu, na bacibulu, na bambi abengi, kabili babatekele ku makasa yakwe, na o alibaposeshe;+31 ica kuti ibumba lyalipapile pa kumona bacibulu balalanda na balemana balaenda ne mpofu shalamona, kabili bacindike Lesa wa kwa Israele.+32 Lelo Yesu aitile abasambi bakwe no kusosa ati:+ “Naumfwila ibumba uluse,+ pantu nomba inshiku shaba shitatu isho baikala na ine kabili tabakwete ifya kulya; kabili nshilefwaya ukubaleka baye ne nsala. Epali bafwa ulushile mu nshila.”33 Lelo abasambi bakwe bamwebele abati: “Ni kwi twalafumya imikate pano pa mpanga iya kuti ibumba lyakula ifi lilye no kwikuta?”+34 E ico Yesu abepwishe ati: “Muli ne mikate inga?” Na bo batile: “Cinelubali (7), no tusabi utunono fye.”35 Awe ilyo aebele ibumba ukwikala pa nshi,36 abuulile imikate cinelubali (7) ne sabi, kabili ilyo atashishe kuli Lesa, alimokawile, alapeela abasambi, na bo abasambi bapeele amabumba.+37 Awe bonse baliliile no kwikuta, balonganike ne fyasheleko, kabili fyaiswile imiseke cinelubali (7).+38 Na baliile bali amakana yane (4,000), ukufumyako abanakashi na bana abanono.39 Kabili ilyo alekele amabumba yaye, aninine mu bwato no kuya ku fitungu fya Magadani.+
Amafutunoti
^ Apa balelanda pa kusamba ukulingana no lutambi lwa ciYuda ulwa kusamba ukufika mu nkonkoni.
bem_Latn bem_Latn ayr_Latn bem_Latn bem_Latn bem_Latn